pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกฯ กำชับเจ้าหน้าที่ดำเนินการอย่างตรงไปตรงมากรณีตรวจยึดรถหรูสำแดงเท็จ อย่าหวั่นเกรงอิทธิพล พร้อมสั่งรื้อระบบประเมินราคารถให้มีมาตรฐาน สร้างความเป็นธรรม
วันอาทิตย์ที่ 4 มิถุนายน 2560
นายกฯ กําชับเจ้าหน้าที่ดําเนินการอย่างตรงไปตรงมากรณีตรวจยึดรถหรูสําแดงเท็จ อย่าหวั่นเกรงอิทธิพล พร้อมสั่งรื้อระบบประเมินราคารถให้มีมาตรฐาน สร้างความเป็นธรรม
พลเอก ประยุทธ์ จันทร์โอชา นายกรัฐมนตรี กําชับไปยังกรมสอบสวนคดีพิเศษและกรมศุลกากรให้ดําเนินการตรวจสอบกรณีการนําเข้ารถหรูสําแดงเท็จ หรือหลีกเลี่ยงภาษี
วันนี้(3มิถุนายน2560)พลเอกประยุทธ์จันทร์โอชานายกรัฐมนตรีกําชับไปยังกรมสอบสวนคดีพิเศษและกรมศุลกากรให้ดําเนินการตรวจสอบกรณีการนําเข้ารถหรูสําแดงเท็จหรือหลีกเลี่ยงภาษีโดยยึดหลักกฎหมายและทํางานอย่างตรงไปตรงมาอย่าหวั่นเกรงอิทธิพลใดๆเพราะทุกคนต้องอยู่ภายใต้กฎหมายเดียวกันหากกระทําผิดจะต้องถูกลงโทษอย่างเด็ดขาดไม่ว่าจะเป็นบริษัทผู้นําเข้าผู้ครอบครองหรือเจ้าหน้าที่ที่รู้เห็นเป็นใจ
“รัฐบาลนี้ให้ความสําคัญกับการตรวจสอบเรื่องการนําเข้าส่งออกที่ผิดกฎหมายโดยเฉพาะกับทรัพย์สินที่มีมูลค่าสูงและถือเป็นนโยบายให้หน่วยงานที่เกี่ยวข้องนําไปปฏิบัติอย่างจริงจังตั้งแต่เข้ามาบริหารประเทศจึงทําให้เจ้าหน้าที่ทั้งดีเอสไอและกรมศุลกากรสามารถบังคับใช้กฎหมายและดําเนินคดีในเรื่องดังกล่าวได้อย่างต่อเนื่องหลังจากที่ก่อนหน้านี้ถูกปล่อยปละละเลยมาโดยตลอดเช่นเดียวกับคดีใหญ่ๆอีกหลายคดี”
นอกจากนี้นายกรัฐมนตรียังได้เร่งรัดให้กรมศุลกากรปรับรื้อระบบการประเมินราคารถยนต์โดยเฉพาะรถยนต์นําเข้าที่แต่เดิมมีเพียงฐานข้อมูลจากการตรวจสอบราคาในท้องตลาดเช่นราคาตามเว็บไซต์และนิตยสารรถยนต์โดยให้อ้างอิงจากฐานข้อมูลราคาของดีเอสไอเพื่อให้เกิดความชัดเจนเป็นธรรมและไม่เป็นช่องโหว่ให้มีการลักลอบนําเข้ารถยนต์โดยผิดกฎหมายอีกต่อไป
“ผลจากการทํางานในเรื่องนี้จะทําให้คนผิดหรือคิดที่จะทําผิดไม่กล้าทําอีกและยังจะช่วยให้รัฐมีรายได้เพิ่มขึ้นจากการเสียภาษีอย่างถูกต้องเหนือสิ่งอื่นใดคือการบังคับกฎหมายอย่างจริงจังกับคนทุกระดับที่กระทําผิดโดยไม่เลือกปฏิบัติเพื่อสร้างความเท่าเทียมลดความเหลื่อมล้ําในสังคม”
...............................................
รัฐบาลไทย-ข่าวทำเนียบรัฐบาล-คณะผู้บริหารหอการค้าไทยเข้าพบรองนรม.พลเอกฉัตรชัยฯ
วันพฤหัสบดีที่ 8 กุมภาพันธ์ 2561
คณะผู้บริหารหอการค้าไทยเข้าพบรองนรม.พลเอกฉัตรชัยฯ
หอการค้าไทยขอให้รัฐบาลเร่งพิจารณาแนวทางในการสร้างการรับรู้ปริมาณสารพิษตกค้างในผลผลิตทางการเกษตร เพื่อให้เกิดความเข้าใจในการบริโภคของประชาชน
วันนี้ (8 ก.พ. 61) เวลา 09.30 น. ณ ห้องประชุม 302 ชั้น 3 ตึกบัญชาการ 1 ทําเนียบรัฐบาล นายกลินท์ สารสินประธานกรรมการหอการค้าไทยนําคณะกรรมการและผู้บริหารหอการค้าไทย จํานวน 20 คน เข้าพบ พลเอกฉัตรชัย สาริกัลยะ รองนายกรัฐมนตรี เพื่อขอรับทราบแนวทางในการสร้างการรับรู้และความเข้าใจที่ถูกต้องแก่ประชาชนผู้บริโภค ในเรื่องปริมาณสารพิษตกค้างสูงสุดที่สามารถมีได้ในสินค้าเกษตร ผ่านช่องทางต่าง ๆ อาทิ การจัดสัมมนา การเผยแพร่ผ่าน Social Media เพื่อให้ประชาชนเกิดความชัดเจนในการบริโภคที่ได้มาตรฐานสินค้าเกษตรและอาหารแห่งชาติ ตามที่สํานักงานมาตรฐานสินค้าเกษตรและอาหารแห่งชาติ ได้กําหนดมาตรฐานด้านสารตกค้าง และปริมาณสารพิษตกค้างสูงสุดที่ยอมรับในระดับสากล ซึ่งขณะนี้เครือข่ายผู้บริโภครณรงค์ได้เรียกร้องให้มีการยกเลิกการใช้สารเคมีปราบศัตรูพืช อาทิ พาราควอต คลอไพรีฟอส และการกําจัดการใช้สารไกลโฟเซต เพื่อลดผลกระทบต่อสุขภาพของเกษตรกรผู้ใช้และประชาชนในฐานะผู้บริโภค
โอกาสนี้ รองนายกรัฐมนตรี ได้กล่าวว่า ประเทศไทยเป็นประเทศเกษตรกรรม และการเกษตรกรรมถือเป็นอาชีพหลักของคนไทยทําให้ประเทศไทยมีสินค้าทางเกษตรและผลผลิตทางการเกษตรที่หลากหลาย และมีสินค้าทางการเกษตรที่เป็นสินค้าส่งออกหลายชนิด อย่างไรก็ตาม แม้ปัจจุบันสภาพดิน ฟ้า อากาศและการตลาดจะไม่เอื้ออํานวย แต่ผลผลิตทางการเกษตรของไทยยังคงเป็นที่ต้องการของตลาดทั้งในและต่างประเทศ ซึ่งหน่วยงานไม่ว่าจะเป็นภาครัฐ ภาคเอกชน และภาคประชาชน ต้องพยายามสร้างแนวทางการรับรู้และความเข้าใจที่ถูกต้องให้แก่ประชาชนผู้บริโภคสินค้าของไทย โดยเฉพาะเรื่องปริมาณสารพิษที่ตกค้างสูงสุดในสินค้าการเกษตร หรือสินค้าที่มาจากประเทศเพื่อนบ้าน อาทิ ส้มที่มีการเคลือบสารที่เป็นปัญหาอยู่ในขณะนี้ ดังนั้น จึงต้องส่งเสริมให้มีการผลิตที่มีคุณภาพและได้มาตรฐานรวมถึงมีความปลอดภัยจากสารตกค้างต่าง ๆ พร้อมทั้ง ให้มีการกําหนดยุทธศาสตร์มาตรฐานด้านคุณภาพและความปลอดภัยทางอาหารให้ชัดเจนต่อเนื่องและเชื่อมโยงกันต่อไป
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ยธ. มอบนโยบายการปฏิบัติงานด้านการสอบสวนคดีพิเศษ
วันอังคารที่ 30 พฤษภาคม 2560
รมว.ยธ. มอบนโยบายการปฏิบัติงานด้านการสอบสวนคดีพิเศษ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม มอบนโยบาย และรับฟังปัญหาอุปสรรคการปฏิบัติงาน พร้อมเยี่ยมชมการดําเนินงานของกรมสอบสวนคดีพิเศษ
เมื่อวันจันทร์ที่ ๒๙ พฤษภาคม ๒๕๖๐ เวลา ๑๓.๐๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
มอบนโยบาย และรับฟังปัญหาอุปสรรคการปฏิบัติงาน พร้อมเยี่ยมชมการดําเนินงาน
ของกรมสอบสวนคดีพิเศษ
โดยรัฐมนตรีว่าการกระทรวงยุติธรรม ได้มอบนโยบายพร้อมเน้นย้ําให้บุคลากรกรมสอบสวนคดีพิเศษดําเนินการในด้านต่าง ๆ ดังนี้
๑. ขอให้ยึดถือแนวทางการดําเนินงานตามอํานาจหน้าที่และภารกิจ
ของกรมสอบสวนคดีพิเศษอย่างเต็มที่ และมีการจัดการคดีที่เป็นระบบ
พร้อมทั้งเร่งรัด ติดตามผลการดําเนินงานอย่างต่อเนื่อง เพื่อพัฒนาและปรับปรุงการทํางาน
ให้มีประสิทธิภาพมากยิ่งขึ้น
๒. ปฏิบัติงานตามข้อสั่งการของรัฐบาลและผู้บังคับบัญชาตามที่ได้รับมอบหมายอย่างเคร่งครัด
โดยเฉพาะเรื่องงานด้านการสอบสวน ที่ต้องเน้นมาตรฐาน ยึดหลักการบริหารจัดการบนพื้นฐานของข้อเท็จจริง
เพื่อให้ประชาชนเกิดความเชื่อมั่นว่าจะได้รับความเป็นธรรมในกระบวนการยุติธรรมอย่างแท้จริง
๓. เน้นการบริหารจัดการด้านทรัพยากรบุคคล งบประมาณ และทรัพยากรต่าง ๆ ให้มีความคุ้มค่า
รวมทั้งยึดหลักระบบคุณธรรมและสร้างวัฒนธรรมองค์กรที่ดี
ไม่ให้มีการแทรกแซง เน้นความโปร่งใส ซื่อสัตย์ สุจริต สามัคคี และมีน้ําหนึ่งใจเดียวกัน
๔. การพัฒนา “บุคลากร” ทั้งด้านทักษะการทํางานและพัฒนาจิตใจ
ให้อุทิศตนและมีความมุ่งมั่นในการปฏิบัติหน้าที่ ตลอดจนมีอุดมการณ์เพื่องานสอบสวนคดีพิเศษ
นอกจากนี้ รัฐมนตรีว่าการกระทรวงยุติธรรม ได้ประชุมทางไกลผ่านจอภาพ (Video Conference System)
ร่วมกับศูนย์ปฏิบัติการพิเศษในภูมิภาค ประกอบด้วย ศูนย์ปฎิบัติการพิเศษภาคเหนือ ภาคตะวันออก
ภาคตะวันออกเฉียงเหนือ ภาคใต้ และศูนย์ปฏิบัติการคดีพิเศษจังหวัดชายแดนภาคใต้
เพื่อรับฟังความคืบหน้าและปัญหาอุปสรรคการทํางานด้านการสอบสวนคดีพิเศษ
พร้อมทั้งกําชับให้เร่งสร้างความรู้เรื่องกฎหมายและการเข้าถึงกระบวนการยุติธรรมให้แก่ประชาชนในพื้นที่
ผนึกกําลังและผสานความร่วมมือระหว่างหน่วยงานในสังกัดกระทรวงยุติธรรม เครือข่าย และอาสาสมัคร
เพื่อช่วยเหลือและเป็นที่พึ่งด้านการอํานวยความยุติธรรมให้เกิดขึ้นแก่ประชาชนด้วยความสะดวกและรวดเร็ว
นอกจากนี้ ได้ตรวจเยี่ยมการปฏิบัติหน้าที่ของเจ้าหน้าที่ภายในสถานที่ควบคุมผู้ต้องหา และเก็บของกลาง
ห้องปฏิบัติการตรวจพิสูจน์พยานหลักฐานดิจิตอล และห้องฝึกจําลองสถานการณ์เสมือนจริง
ณ อาคารกรมสอบสวนคดีพิเศษ
รัฐบาลไทย-ข่าวทำเนียบรัฐบาล-กรมพินิจฯ จัดแข่งขันกีฬาฟุตบอลให้แก่เด็กและเยาวชนจากศูนย์ฝึกและอบรมและสถานพินิจฯ
วันพฤหัสบดีที่ 22 มิถุนายน 2560
กรมพินิจฯ จัดแข่งขันกีฬาฟุตบอลให้แก่เด็กและเยาวชนจากศูนย์ฝึกและอบรมและสถานพินิจฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานในพิธีเปิดโครงการเป็นหนึ่งด้วยกีฬา ไม่พึ่งพายาเสพติด ประจําปี ๒๕๖๐
เมื่อวันพุธที่ ๒๑ มิถุนายน ๒๕๖๐ เวลา ๑๔.๓๐ น.
ณ สนามกีฬามหาวิทยาลัยธุรกิจบัณฑิตย์ ถนนประชาชื่น กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานในพิธีเปิดโครงการเป็นหนึ่งด้วยกีฬา ไม่พึ่งพายาเสพติด ประจําปี ๒๕๖๐
ซึ่งจัดขึ้นระหว่างวันที่ ๑๙ - ๒๑ มิถุนายน ๒๕๖๐ พร้อมมอบโล่รางวัลแก่ทีมที่ชนะเลิศ
การแข่งขันกีฬาฟุตบอล ๗ คน จากทีมเยาวชนที่เข้าร่วมการแข่งขันทั้งสิ้น ๑๒ ทีม
และมอบโล่ประกาศเกียรติคุณให้แก่ผู้ให้การสนับสนุนกิจกรรม
โดยมี “โค้ชซิโก้” ร.ต.ท.เกียรติศักดิ์ เสนาเมือง ประธานมูลนิธิซิโก้และอดีตนักกีฬาฟุตบอลทีมชาติไทย
ร่วมเปิดคลินิกฟุตบอลเพื่อเสริมสร้างทักษะ
ให้แก่เด็กและเยาวชนจากศูนย์ฝึกและอบรมและสถานพินิจฯ
ทั้งนี้ การจัดกิจกรรมดังกล่าวนับเป็นจุดเริ่มต้นของการพัฒนาเยาวชนไปสู่การมีชีวิตที่ดี
และประสบความสําเร็จในอนาคต โดยผ่านการเล่นกีฬาฟุตบอลที่จะต้องอาศัยความขยันฝึกซ้อม
ความสามัคคี และการเอื้ออาทรต่อกัน อีกทั้งเป็นการส่งเสริมให้เด็กและเยาวชน
ใช้เวลาว่างให้เกิดประโยชน์และพัฒนาทักษะด้านกีฬาฟุตบอลอย่างเหมาะสม
รัฐบาลไทย-ข่าวทำเนียบรัฐบาล-นรม. เป็นประธานในพิธีมอบอุปกรณ์ช่วยฝึกเดินสำหรับคนพิการ
วันอังคารที่ 27 มิถุนายน 2560
นรม. เป็นประธานในพิธีมอบอุปกรณ์ช่วยฝึกเดินสําหรับคนพิการ
พลตํารวจเอก อดุลย์  แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และนายไมตรี  อินทุสุต ปลัดกระทรวงการพัฒนาสังคมและความมั่นคงของมนุษย์ พร้อมด้วยตัวแทนคณาจารย์ จากคณะวิศวกรรมศาสตร์ มหาวิทยาลัยธรรมศาสตร์ มาพบนายกรัฐมนตรี
วันนี้ (27 มิถุนายน 2560) เวลา 08.30 น. ณ บริเวณโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) และนายไมตรี อินทุสุต ปลัดกระทรวงการพัฒนาสังคมและความมั่นคงของมนุษย์ พร้อมด้วยตัวแทนคณาจารย์ จากคณะวิศวกรรมศาสตร์ มหาวิทยาลัยธรรมศาสตร์ มาพบ พลเอก ประยุทธ์ จันทร์โอชา นายกรัฐมนตรี ในโอกาสเชิญนายกรัฐมนตรีเป็นประธานในพิธีมอบอุปกรณ์ช่วยฝึกเดิน (I-Walk) สําหรับคนพิการ ผู้ป่วยอัมพฤกษ์ ผู้ป่วยโรคหลอดเลือดสมอง ให้แก่โรงบยาบาลและสถานคุ้มครองและพัฒนาศักยภาพคนพิการ จํานวน 10 เครื่อง 10 แห่ง ได้แก่
1.) สถานคุ้มครองและพัฒนาคนพิการพระประแดง จังหวัดสมุทรปราการ 2.) โรงพยาบาลพนัสนิคม จังหวัดชลบุรี 3.) โรงพยาบาลมะการักษ์ จังหวัดกาญจนบุรี 4.) โรงพยาบาลค่ายสุรสีห์ จังหวัดกาญจนบุรี 5.) คณะสหเวชศาสตร์ มหาวิทยาลัยธรรมศาสตร์ 6.) สถานคุ้มครองและพัฒนาคนพิการบ้านราชาวดี (ชาย) จังหวัดนนทบุรี 7.) โรงพยาบาลสามพราน จังหวัดนครปฐม 8.) ศูนย์บริการสาธารณสุข 48 (นาควัชระอุทิศ) กรุงเทพมหานคร 9.) ศูนย์การแพทย์และฟื้นฟูบึงยี่โถ จังหวัดปทุมธานี 10.) สถาบันสิรินธรเพื่อการฟื้นฟูสมรรถภาพทางการแพทย์แห่งชาติ
โอกาสนี้ พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ ได้กล่าวรายงานว่า กระทรวง พม. ได้ให้การสนับสนุนทุนวิจัยจากกองทุนส่งเสริมและพัฒนาคุณภาพชีวิตคนพิการ ให้กับคณะวิศวะกรรมศาสตร์ มหาวิทยาลัยธรรมศาสตร์ สําหรับการผลิตอุปกรณ์ช่วยฝึกเดินสําหรับคนพิการ ผู้ป่วยโรคหลอดเลือดสมอง หรือ I-Walk ซึ่งประกอบด้วยอุปกรณ์ 2 ชุด คือ 1.) ชุดอุปกรณ์ช่วยก้าวเท้าคล้ายการก้าวขึ้นบันได และ 2.) ชุดอุปกรณ์ช่วยพยุงตัวสามารถรับน้ําหนักของผู้ป่วยได้ 100 กิโลกรัม ที่มีชุดควบคุมแสดงผลเป็นระบบสัมผัสหน้าจอ พร้อมทั้งยังได้มีการทดสอบกับผู้ป่วย ซึ่งอุปกรณ์ช่วยฝึกเดินสําหรับคนพิการ (I-Walk) มีแนวโน้มเพิ่มประสิทธิภาพในการเดินให้ดีขึ้น
ทั้งนี้ การจัดทําอุปกรณ์ช่วยฝึกเดิน (I-Walk) ในครั้งนี้ เป็นโครงการนําร่อง เพื่อพัฒนาไปสู่การใช้งานจริง และนําไปแจกจ่ายให้กับชุมชน โดยจะขยายผลการใช้งานอย่างต่อเนื่อง และกระจายไปยังพื้นที่ต่างๆ ทั่วทุกภาคของประเทศไทย เพื่อแก้ไขปัญหาของผู้ขาดแคลนโอกาสในการเข้ารับการรักษาได้ดียิ่งขึ้น
จากนั้น นายกรัฐมนตรีได้กล่าวชื่นชม โครงการดังกล่าวของ พม. พร้อมให้เร่งดําเนินการสร้างมาตรฐานมากยิ่งขึ้น เพื่อพร้อมนํามาขยายผลและนําไปสู่การใช้งานของโรงพยาบาลต่างๆ ในประเทศให้มีประสิทธิภาพมากยิ่งขึ้นซึ่งจะเป็นการลดค่าใช้จ่ายในการนําเข้าจากต่างประเทศได้เป็นอย่างดี และได้กล่าวเชิญชวนให้คนไทยช่วยกันสนับสนุนสินค้าไทยสนองตามแนวนโยบายของรัฐบาลต่อไป
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.ทส.ให้การต้อนรับคณะตัวแทนจากกระทรวงกลาโหม
วันศุกร์ที่ 5 มกราคม 2561
รมว.ทส.ให้การต้อนรับคณะตัวแทนจากกระทรวงกลาโหม
รมว.ทส.ให้การต้อนรับคณะตัวแทนจากกระทรวงกลาโหม
วันที่ 4 มกราคม 2561 พลเอก สุรศักดิ์ กาญจนรัตน์ รัฐมนตรีว่าการรกระทรวงทรัพยากรธรรมชาติและสิ่งแวดล้อม ได้ให้การต้อนรับคณะตัวแทนจาก กระทรวงกลาโหลา เพื่ออวยพรเนื่องในวันขึ้นปีใหม่
รัฐบาลไทย-ข่าวทำเนียบรัฐบาล-กสร.ฝากนายจ้าง ป้องกันโรคไข้หวัดใหญ่
วันอังคารที่ 28 สิงหาคม 2561
กสร.ฝากนายจ้าง ป้องกันโรคไข้หวัดใหญ่
กรมสวัสดิการและคุ้มครองแรงงาน ขอความร่วมมือนายจ้างจัดมาตรการป้องกันโรคไข้หวัดใหญ่  ให้ลูกจ้างในสถานประกอบกิจการ แนะลูกจ้างป่วยมีสิทธิลาพักตามกฎหมาย
นายอนันต์ชัย อุทัยพัฒนาชีพ อธิบดีกรมสวัสดิการและคุ้มครองแรงงาน (กสร.) เปิดเผยว่า จากการเฝ้าระวังของกรมควบคุมโรค กระทรวงสาธารณสุข ตั้งแต่วันที่ 1 ม.ค.-20 ส.ค.61 พบผู้ป่วยโรคไข้หวัดใหญ่แล้ว 89,846 ราย เสียชีวิต 12 ราย และคาดว่าจะมีผู้ป่วยเพิ่มมากขึ้น เนื่องจากกําลังเข้าสู่ฤดูกาลระบาดของโรคประกอบกับสภาพอากาศที่แปรปรวน ร้อนสลับฝนตก อาจทําให้เจ็บป่วยได้ง่าย และมักพบผู้ป่วย ในสถานที่ปิด แออัด หรือมีคนอยู่หนาแน่น ดังนั้น กสร.จึงขอความร่วมมือนายจ้าง เจ้าของสถานประกอบกิจการให้จัดมาตรการในการป้องกันโรคดังกล่าวให้แก่ลูกจ้างในสถานประกอบกิจการ โดยการแนะนําให้ความรู้ในการดูแลสุขภาพและการป้องกันโรค การตรวจคัดกรองลูกจ้างก่อนเข้าทํางาน จัดเตรียมอุปกรณ์ป้องกัน อาทิ หน้ากากอนามัย จุดล้างมือด้วยสบู่หรือเจลแอลกอฮอล์ไว้ตามที่ต่าง ๆ เป็นต้น
นายอนันต์ชัย กล่าวต่อไปว่า สําหรับลูกจ้างที่ป่วยสามารถใช้สิทธิลาป่วยได้ซึ่งกฎหมายคุ้มครองแรงงานให้สิทธิลูกจ้างลาป่วยได้เท่าที่ป่วยจริงโดยได้รับค่าจ้างไม่เกิน 30 วันทํางานต่อปี อย่างไรก็ตามขอให้ลูกจ้างปฏิบัติตามระเบียบข้อบังคับเรื่องการลาของสถานประกอบกิจการด้วย เช่น การแจ้งให้หัวหน้างานทราบ การแสดงใบรับรองแพทย์ในกรณีที่ลาป่วยติดต่อกันเกิน 3 วัน เป็นต้น ในกรณีที่พบว่ามีลูกจ้างป่วยนายจ้างควรให้ลูกจ้างลาพักเพื่อสุขภาพอนามัยของลูกจ้างและป้องกันการแพร่ระบาดของโรคไปยังลูกจ้างคนอื่น ๆ ซึ่งอาจส่งผลกระทบต่อการดําเนินกิจการได้
รัฐบาลไทย-ข่าวทำเนียบรัฐบาล-ขยายเวลามาตรการพิเศษเพื่อขับเคลื่อน SMEs สู่ยุค 4.0
วันพฤหัสบดีที่ 16 มกราคม 2563
ขยายเวลามาตรการพิเศษเพื่อขับเคลื่อน SMEs สู่ยุค 4.0
วันพฤหัสบดีที่ 16 มกราคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบขยายเวลาโครงการสินเชื่อเพื่อยกระดับเศรษฐกิจชุมชน และโครงการเสริมแกร่งเพื่อปรับเปลี่ยนเครื่องจักร ระยะที่ 2 ภายใต้มาตรการพิเศษเพื่อขับเคลื่อน SMEs สู่ยุค 4.0 เพื่อให้ผู้ประกอบการ SMEs และผู้ประกอบการกลุ่มธุรกิจยุคใหม่หรือ S - Curve มีเงินทุนหมุนเวียน ช่วยเสริมสภาพคล่องให้แก่ธุรกิจ โดยเฉพาะผู้ที่ต้องการยกระดับและปรับเปลี่ยนเทคโนโลยี เพื่อขยายและปรับปรุงกิจการ จากเดิมสิ้นสุดเมื่อเดือน ธ.ค. 2562 แต่ยังมีวงเงินโครงการคงเหลืออยู่ และยังมีผู้ประกอบการให้ความสนใจ โดยจะขยายเวลาโครงการออกไปอีก 1 ปี จนถึงเดือน ธ.ค. 2563 หรือจนกว่าจะหมดวงเงินสินเชื่อรวมของโครงการ ผู้สนใจสอบถามข้อมูลเพิ่มเติมได้ที่ ธนาคารพัฒนา SMEs โทร. สายด่วน 1357
​ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือประชาชน 3 จังหวัดชายแดนใต้ให้ความร่วมมือเจ้าหน้าที่ พร้อมขอร้องอย่าต่อว่าเจ้าหน้าที่ในการทำงานรักษาความปลอดภัยอย่างเข้มงวด
วันอังคารที่ 29 สิงหาคม 2560
นายกรัฐมนตรีขอความร่วมมือประชาชน 3 จังหวัดชายแดนใต้ให้ความร่วมมือเจ้าหน้าที่ พร้อมขอร้องอย่าต่อว่าเจ้าหน้าที่ในการทํางานรักษาความปลอดภัยอย่างเข้มงวด
นายกรัฐมนตรีขอความร่วมมือประชาชน 3 จังหวัดชายแดนใต้ให้ความร่วมมือเจ้าหน้าที่ พร้อมขอร้องอย่าต่อว่าเจ้าหน้าที่ในการทํางานรักษาความปลอดภัยอย่างเข้มงวด
วันนี้ (29 สิงหาคม 2560) เวลา 14.30 น. ณ บริเวณห้องโถง ตึกบัญชา 1 ทําเนียบรัฐบาล พลเอก ประยุทธ์ จันทร์โอชากล่าวภายหลังการประชุมคณะรัฐมนตรีถึงกรณีการรักษาความปลอดภัยวันอีฎิ้ลอัดฮา ฮิจเราะห์ศักราช 1438 ซึ่งตรงกับ วันศุกร์ที่ 1 กันยายน 2560 นี้ว่า ได้สั่งการฝ่ายความมั่นคงให้เข้มงวดมาตรการรักษาความปลอดภัย ในพื้นที่ 3 จังหวัดชายแดนภาคใต้ พร้อมขอความร่วมมือประชาชนในพื้นที่ให้ความร่วมมือกับเจ้าหน้าที่ในการตรวจสอบรถสัญจรไปมาเพื่อความปลอดภัย และขอร้องประชาชนอย่าต่อว่าเจ้าหน้าที่ในการทํางานอย่างเข้มงวด
-------------------------------------------
รัฐบาลไทย-ข่าวทำเนียบรัฐบาล-กรมบัญชีกลางเพิ่มรายการยารักษาโรคมะเร็งเพิ่มเติม เริ่มใช้สิทธิ 1 ส.ค.62
วันพฤหัสบดีที่ 1 สิงหาคม 2562
กรมบัญชีกลางเพิ่มรายการยารักษาโรคมะเร็งเพิ่มเติม เริ่มใช้สิทธิ 1 ส.ค.62
กรมบัญชีกลางเพิ่มรายการยารักษาโรคมะเร็ง 2 รายการ ในโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) เพื่อบรรเทาความเดือดร้อนให้แก่ผู้ป่วยโดยไม่ต้องทดรองจ่ายเงินไปก่อน เริ่ม 1 สิงหาคม 2562 เป็นต้นไป
กรมบัญชีกลางเพิ่มรายการยารักษาโรคมะเร็ง 2 รายการ ในโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) เพื่อบรรเทาความเดือดร้อนให้แก่ผู้ป่วยโดยไม่ต้องทดรองจ่ายเงินไปก่อน เริ่ม 1 สิงหาคม 2562 เป็นต้นไป
นางสาวสุทธิรัตน์ รัตนโชติ อธิบดีกรมบัญชีกลาง เปิดเผยว่า กรมบัญชีกลางได้ประกาศหลักเกณฑ์และเงื่อนไขการเบิกจ่ายตรงค่ารักษาพยาบาล สําหรับผู้มีสิทธิและบุคคลในครอบครัวที่ป่วยเป็นโรคมะเร็งและโลหิตวิทยาเพิ่มเติมอีก 2 รายการ ได้แก่ 1. ยารักษาโรคมะเร็งปอดระยะแพร่กระจาย (Atezolizumab) และ 2. ยารักษาโรคมะเร็งเต้านมระยะแพร่กระจาย (Ribociclib) ซึ่งเป็นรายการยาที่สามารถใช้รักษาผู้ป่วยโรคมะเร็งและโลหิตวิทยาได้อย่างมีประสิทธิภาพ โดยเริ่มให้ผู้มีสิทธิและบุคคลในครอบครัวสามารถเบิกจ่ายในโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) ได้ตั้งแต่ 1 สิงหาคม 2562 เป็นต้นไป
ทั้งนี้ ผู้มีสิทธิและบุคคลในครอบครัวที่ป่วยด้วยโรคมะเร็งและโลหิตวิทยา ซึ่งแพทย์ผู้ทําการรักษาได้มีแผนการรักษาด้วยยา 2 รายการดังกล่าวไว้ ขอให้ดําเนินการลงทะเบียนเข้าโครงการเบิกจ่ายตรงสําหรับผู้ป่วยโรคมะเร็งและโลหิตวิทยา (ระบบ OCPA) ณ สถานพยาบาลก่อน จึงจะสามารถใช้สิทธิเบิกจ่ายตรงได้ ปัจจุบันระบบ OCPA มีรายการยาสําหรับการรักษาโรคมะเร็งและโลหิตวิทยาที่เบิกจ่ายตรงได้ทั้งสิ้น 19 รายการ 32 เงื่อนไขข้อบ่งชี้ ซึ่งกรมบัญชีกลางได้มีการปรับปรุงแนวทางการรักษาโรคมะเร็งและโลหิตวิทยาอย่างต่อเนื่อง เพื่อให้ผู้ป่วยสามารถเข้าถึงการรักษา และเข้าถึงเทคโนโลยีทางการแพทย์ที่มีการพัฒนาการรักษามะเร็งในแต่ละชนิดได้มากขึ้น โดยจะประกาศเพิ่มรายการยาและเงื่อนไขข้อบ่งชี้เป็นระยะ นอกจากจะช่วยบรรเทาความเดือดร้อนให้กับผู้ป่วยที่มีสิทธิเบิกค่ารักษาพยาบาล โดยไม่ต้องทดรองจ่ายเงินไปก่อนแล้ว ยังทําให้ได้รับการรักษาที่มีคุณภาพ ปลอดภัย และเกิดประโยชน์สูงสุดต่อผู้ป่วย
รัฐบาลไทย-ข่าวทำเนียบรัฐบาล-มท.1 มอบกรอบแนวทางในการทำงานให้แก่ข้าราชการกระทรวงมหาดไทย ในโอกาสครบรอบ 126 ปี กระทรวงมหาดไทย
วันจันทร์ที่ 2 เมษายน 2561
มท.1 มอบกรอบแนวทางในการทํางานให้แก่ข้าราชการกระทรวงมหาดไทย ในโอกาสครบรอบ 126 ปี กระทรวงมหาดไทย
มท.1 มอบกรอบแนวทางในการทํางานให้แก่ข้าราชการกระทรวงมหาดไทย ในโอกาสครบรอบ 126 ปี กระทรวงมหาดไทย
วันนี้ (1 เม.ย. 61) เวลา 07.30 น. ณ ศาลาว่าการกระทรวงมหาดไทย ภายหลังเสร็จสิ้นพิธีวางพุ่มดอกไม้ ถวายสักการะพระอนุสาวรีย์สมเด็จพระเจ้าบรมวงศ์เธอ กรมพระยาดํารงราชานุภาพ เนื่องในวันที่ระลึกคล้ายวันสถาปนากระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย ได้มอบกรอบแนวทางการในการทํางานของกระทรวงมหาดไทยโดยขอให้ยึดประชาชนเป็นศูนย์กลาง เน้นตอบสนองต่อความเดือดร้อนและความต้องการของพี่น้องประชาชนเป็นสําคัญ
พลเอก อนุพงษ์ เผ่าจินดา รัฐมนตรีว่าการกระทรวงมหาดไทย กล่าวว่า ข้าราชการกระทรวงมหาดไทย จะต้องยึดประชาชนเป็นศูนย์กลาง เพื่อตอบสนองความต้องการ ความเดือดร้อนของพี่น้องประชาชนเป็นสําคัญ โดยเน้นย้ํา 3 หลักการ ได้แก่ 1) หลักความโปร่งใส 2) หลักการให้บริการที่รวดเร็ว มีประสิทธิภาพตอบสนองต่อประชาชน และ 3) หลักความทันสมัย นําเทคโนโลยีมาประยุกต์ใช้ เพื่อรองรับกับความเปลี่ยนแปลงต่าง ๆ โดยใช้กลไกของกระทรวงมหาดไทย ทั้งส่วนกลาง ภูมิภาค ท้องที่ และท้องถิ่นนํานโยบายของรัฐบาล กระทรวงมหาดไทยไปสู่การปฏิบัติในพื้นที่
ทั้งนี้ นับเป็นเวลากว่า 126 ปี ที่คนมหาดไทยได้ตระหนักในภาระหน้าที่และได้ร่วมปฏิบัติงานอํานวยประโยชน์สุขให้แก่พี่น้องประชาชนอย่างเต็มกําลังความสามารถ ภายใต้ปณิธานแห่งการ“บําบัดทุกข์ บํารุงสุข”ตามเจตนารมณ์ของสมเด็จฯ กรมพระยาดํารงราชานุภาพ เพื่อคลายทุกข์ สร้างสุขให้พี่น้องประชาชนตลอดไป.
ครั้งที่ 75/2561
กองสารนิเทศ สํานักงานปลัดกระทรวงมหาดไทย
โทร 0-22224131-2
รัฐบาลไทย-ข่าวทำเนียบรัฐบาล-กรมการขนส่งทางบก ขอความร่วมมือผู้ประกอบการรถโดยสารไม่ประจำทาง (รถเช่าเหมา) และรถยนต์รับจ้างงดรับจ้างเคลื่อนย้ายแรงงานต่างด้าว ที่มีปลายทางอยู่ในพื้นที่จังหวัดที่มีประกาศห้ามเคลื่อนย้ายแรงงานต่างด้าว [กระทรวงคมนาคม]
วันอาทิตย์ที่ 5 เมษายน 2563
กรมการขนส่งทางบก ขอความร่วมมือผู้ประกอบการรถโดยสารไม่ประจําทาง (รถเช่าเหมา) และรถยนต์รับจ้างงดรับจ้างเคลื่อนย้ายแรงงานต่างด้าว ที่มีปลายทางอยู่ในพื้นที่จังหวัดที่มีประกาศห้ามเคลื่อนย้ายแรงงานต่างด้าว [กระทรวงคมนาคม]
กรมการขนส่งทางบก ขอความร่วมมือผู้ประกอบการรถโดยสารไม่ประจําทาง (รถเช่าเหมา) และรถยนต์รับจ้างงดรับจ้างเคลื่อนย้ายแรงงานต่างด้าว ที่มีปลายทางอยู่ในพื้นที่จังหวัดที่มีประกาศห้ามเคลื่อนย้ายแรงงานต่างด้าว
นายจิรุตม์ วิศาลจิตร อธิบดีกรมการขนส่งทางบก เปิดเผยว่า เนื่องจากสถานการณ์ปัจจุบัน พบว่า บางจังหวัดที่มีด่านชายแดนได้มีคําสั่งระงับการใช้ช่องทางผ่านแดน และบางจังหวัดได้มีประกาศคณะกรรมการโรคติดต่อจังหวัด ห้ามเคลื่อนย้ายแรงงานต่างด้าวเข้าไปในพื้นที่จังหวัด และระงับการเดินรถโดยสารไม่ประจําทางและรถโดยสารประจําทางที่เคลื่อนย้ายแรงงานต่างด้าวเข้าไปในพื้นที่จังหวัด กรมการขนส่งทางบก จึงขอความร่วมมือผู้ประกอบการรถโดยสารไม่ประจําทาง (รถเช่าเหมา) และรถยนต์รับจ้าง ก่อนรับจ้าง ขอให้ตรวจสอบข้อมูลก่อน ว่าเป็นการจ้างเพื่อเคลื่อนย้ายแรงงานต่างด้าวและมีจุดหมายปลายทางไปยังจังหวัดที่มีด่านชายแดนที่มีคําสั่งระงับการใช้ช่องทางผ่านแดน หรือเป็นพื้นที่จังหวัดที่ห้ามเคลื่อนย้ายแรงงานต่างด้าวเข้าไปในพื้นที่จังหวัดหรือไม่ หากพบว่าเป็นการเคลื่อนย้ายแรงงานต่างด้าวและมีจุดหมายปลายทางในเขตพื้นที่ดังกล่าวควรงดการรับจ้าง เพื่อมิให้เกิดปัญหาการเคลื่อนย้ายแรงงานต่างด้าวไปตกค้างในพื้นที่จังหวัดชายแดน พร้อมกันนี้ขอย้ําเตือนให้ผู้ประกอบการขนส่งถือปฏิบัติตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548 (ฉบับที่ 2) และประกาศคณะกรรมการโรคติดต่อจังหวัด ประกาศหรือคําสั่งจังหวัด อย่างเคร่งครัด การฝ่าฝืนไม่ปฏิบัติตามจะมีความผิดซึ่งมีโทษทั้งจําคุกและปรับแล้วแต่กรณี
.
อธิบดีกรมการขนส่งทางบก กล่าวเพิ่มเติมว่า ได้สั่งการไปยังสํานักงานขนส่งจังหวัดทุกแห่ง ให้กําชับผู้ประกอบการขนส่งในพื้นที่เพื่อให้เข้าใจสถานการณ์และปฏิบัติตามมาตรการต่างๆ ที่ทางภาครัฐกําหนดอย่างเคร่งครัด รวมถึงในการบูรณาการดําเนินการ ณ จุดคัดกรองร่วมกับหน่วยงานที่เกี่ยวข้องในพื้นที่จังหวัด ขอให้เพิ่มความเข้มข้นในการตรวจสอบรถโดยสารไม่ประจําทาง (รถเช่าหมา) และรถยนต์รับจ้าง โดยเฉพาะการตรวจสอบจุดหมายปลายทางของรถที่ผ่านในเส้นทาง ให้คํานึงถึงระยะเวลาตามข้อกําหนดห้ามบุคคลใดทั่วราชอาณาจักรออกนอกเคหสถานระหว่างเวลา 22.00 จนถึง 04.00 น. ของวันรุ่งขึ้นด้วย และต้องตรวจสอบอุณหภูมิของพนักงานประจํารถและผู้โดยสาร ตรวจสอบเอกสารคําถามสุขภาพ (แบบ ต.8-คค) นอกจากนี้ รถสาธารณะทุกประเภทต้องปฏิบัติตามมาตรการเว้นระยะห่าง Social Distancing อย่างเข้มงวด อย่างไรก็ตาม กรมการขนส่งทางบกขอความร่วมมือประชาชน หากไม่มีเหตุจําเป็นขอให้งดการเดินทาง และปฏิบัติตามนโยบายของรัฐบาลที่รณรงค์ “อยู่บ้าน หยุดเชื้อ เพื่อชาติ” เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19)
-------------------------------
รวมประกาศ/คําสั่ง จังหวัดที่ห้ามเคลื่อนย้ายแรงงานต่างด้าว -->https://bit.ly/2wVGoI2
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  10 มกราคม 2560
วันอังคารที่ 10 มกราคม 2560
สรุปข่าวการประชุมคณะรัฐมนตรี  10 มกราคม 2560
วันนี้ (10 มกราคม 2560) เวลา 09.00 น. ณ ห้องประชุม 501 ตึกบัญชาการ 1 ทําเนียบรัฐบาล
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-ราชกิจจานุเบกษา เผยแพร่ประกาศกระทรวงศึกษาธิการ แนวปฏิบัติในการกำหนดมาตรฐานการศึกษาของโรงเรียนในระบบ ประเภทนานาชาติ
วันพุธที่ 27 กุมภาพันธ์ 2562
ราชกิจจานุเบกษา เผยแพร่ประกาศกระทรวงศึกษาธิการ แนวปฏิบัติในการกําหนดมาตรฐานการศึกษาของโรงเรียนในระบบ ประเภทนานาชาติ
ราชกิจจานุเบกษา เมื่อวันที่ ๒๒ กุมภาพันธ์ ๒๕๖๒ เผยแพร่ประกาศกระทรวงศึกษาธิการ เรื่อง แนวปฏิบัติในการกําหนดมาตรฐานการศึกษาของโรงเรียนในระบบ ประเภทนานาชาติ ลงนามโดยรัฐมนตรีว่าการกระทรวงศึกษาธิการ
ราชกิจจานุเบกษา เมื่อวันที่ ๒๒ กุมภาพันธ์ ๒๕๖๒ เผยแพร่ประกาศกระทรวงศึกษาธิการ เรื่อง แนวปฏิบัติในการกําหนดมาตรฐานการศึกษาของโรงเรียนในระบบ ประเภทนานาชาติ ลงนามโดยรัฐมนตรีว่าการกระทรวงศึกษาธิการ มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
สาระสําคัญของประกาศกระทรวงฉบับดังกล่าว โดยที่กฎกระทรวงการประกันคุณภาพการศึกษา พ.ศ. ๒๕๖๑ ได้กําหนดให้สถานศึกษาแต่ละแห่ง จัดให้มีระบบการประกันคุณภาพการศึกษาภายในสถานศึกษา โดยการกําหนดมาตรฐานการศึกษาของสถานศึกษาให้เป็นไปตามมาตรฐานการศึกษาแต่ละระดับและประเภทการศึกษา กระทรวงศึกษาธิการจึงประกาศแนวปฏิบัติในการกําหนดมาตรฐานการศึกษาของโรงเรียนในระบบ ประเภทนานาชาติไว้
โดยให้โรงเรียนในระบบ ประเภทนานาชาติทุกระดับ จัดให้มีระบบการประกันคุณภาพการศึกษาภายในโรงเรียน โดยการกําหนดมาตรฐานการศึกษาของโรงเรียนให้สอดคล้องกับมาตรฐานการศึกษาของชาติ และเป็นไปตามมาตรฐานการศึกษาของหน่วยงานหรือองค์กร แล้วแต่กรณี
และเมื่อโรงเรียนแห่งใดได้รับการประเมินผล และติดตามตรวจสอบคุณภาพและมาตรฐานการศึกษาตามที่หน่วยงานรัฐบาลเจ้าของหลักสูตรเฉพาะชาติของประเทศนั้น ๆ กําหนด หรือองค์กรที่ได้รับการรับรองจากกระทรวงศึกษาธิการแล้ว ให้สํานักงานคณะกรรมการส่งเสริมการศึกษาเอกชน (สช.) ประกาศให้สาธารณชนได้รับทราบว่าโรงเรียนในระบบ ประเภทนานาชาติแห่งนั้น สามารถจัดการศึกษาได้อย่างมีคุณภาพตามมาตรฐานการศึกษา
สําหรับองค์กรที่ได้รับการรับรองจากกระทรวงศึกษาธิการ ท้ายประกาศกระทรวงศึกษาธิการ เรื่อง แนวปฏิบัติในการกําหนดมาตรฐานการศึกษาของโรงเรียนในระบบ ประเภทนานาชาติ ฉบับลงวันที่ ๒๘ มกราคม พ.ศ. ๒๕๖๒ มีดังนี้
๑. Western Association of Schools and Colleges (WASC)
๒. Council of International Schools (CIS)
๓. Education Development Trust (EDT)
๔. New England Association of Schools and Colleges (NEASC)
๕. องค์กรอื่นที่ได้รับการรับรองจากกระทรวงศึกษาธิการ โดย สช.
ดาวน์โหลด..ราชกิจจานุเบกษาฉบับนี้
Rewriter/Editor บัลลังก์ โรหิตเสถียร